**Základné informácie**

Názov: **Beh za ZDRAVšie a KRAJšie Vráble**
Termín: **8.5.2025**
Štart/Cieľ: **Mestský úrad Vráble**
Dĺžka trate č. 1: **5 km**Dĺžka trate č. 2: **8 km**

Organizátor: **Občianske združenie Valibuk Tím a mesto Vráble**

**Kategórie**

A) MUŽI bez rozdielu veku a výkonnosti

B) ŽENY bez rozdielu veku a výkonnosti

**Formát pretekov**

Beh za ZDRAVšie a KRAJšie Vráble sú bežecké preteky jednotlivcov. Do pretekov sa každá osoba prihlasuje sama.

**Trať č. 1 (5km)**

Štart aj cieľ trate je pred mestským úradom vo Vrábľoch, bežať sa bude po Žitavskej ulici, smerom na Dyčiansky most, pred ním sa odbočí do prava a popri rieke Žitava sa beží až pri most oproti pálenici na Ohajskej ceste, pred mostom sa odbočí do prava smerom k základnej škole Lúky smerom k novému mostu k priemyselnému parku a naspäť po dyčiansky most a na parkovisko pri MsÚ. Dôležité odbočky budú vyznačené smerovými šípkami.

**Trať č. 2 (8km)**

Štart aj cieľ trate je pred mestským úradom vo Vrábľoch, bežať sa bude po Žitavskej ulici, pri trafostanici sa odbočí vľavo smerom k Dyčianskemu mostu cez rieku Žitava, za mostom sa odbočí vľavo smerom k Lúčnici nad Žitavou, odbočí sa vľavo a cez most sa prejde na druhý breh Žitavy a beží sa naspäť popri rieke k mestskému úradu vo Vrábľoch, kde bude cieľ. Dôležité odbočky budú vyznačené smerovými šípkami.

**Štartové čísla, registrácia**

Registrácia pretekárov začína o 9:00. Každý bežec obdrží pri registrácii štartové číslo s čipom, ktorý bude merať čas od štartu do cieľa. Štartové číslo musí mať každý bežec viditeľne umiestnené počas celého úseku, ktorý beží, na vrchnej vrstve oblečenia. Každý bežec musí mať štartovné číslo od štartu až do dobehnutia do cieľa.

**Čas štartu behu**

Hromadný štart je naplánovaný na 9:30.

**Meranie času**

Za meranie času a spracovanie výsledkov je zodpovedná dodávateľská spoločnosť Časomiera KRIL.

**Vyhlásenie výsledkov**

Organizátor zabezpečuje zverejnenie oficiálnych výsledkov až v cieli pretekov. Organizátor oznamuje výsledky vo všetkých vyhlásených kategóriách. Vyhlásenie výsledkov sa uskutoční po dobehnutí všetkých pretekárov do cieľa, hneď ako ich spracuje dodávateľská spoločnosť.

Prví traja bežci a bežkyne získajú medailu a vecné ceny od sponzorov súťaže.